স্টাফ রিপোর্টার ॥ জাতীয় সংবাদপত্র ‘সাপ্তাহিক প্রেক্ষিত’ এর প্রথম প্রধান সম্পাদক আলহাজ্ব আজিজুর রহমান চৌধুরীর ১২তম মৃত্যুবার্ষিকী গতকাল মঙ্গলবার পালিত হয়েছে। তিনি রাষ্ট্রপতির সাবেক উপদেষ্টা এম মোখলেসুর রহমান চৌধুরীর পিতা। ২০০১ সালের ১০ ডিসেম্বর ইন্তেকাল করেন। জীবদ্দশায় তিনি বামৈ মডেল হাই স্কুলের গভর্নিং বডি, কাটিহারা জামে মসজিদে ও বামৈ কাটিহারা সিদ্দিকীয়া ইসলামিয়া মাদ্রাসা পরিচালনা পরিষদসহ বিভিন্ন প্রতিষ্ঠানের সভাপতি ও সদস্য ছিলেন। আলহাজ আজিজুর রহমান চৌধুরী ফাউন্ডেশন দুস্থদের সহায়তা এবং কৃতি শিক্ষার্থীদের মধ্যে বৃত্তি দিয়ে আসছে। মৃত্যুবার্ষিকী উপলক্ষে মরহুমের রুহের মাগফিরাত কামনায় কাটিহারা জামে মসজিদে দোয়া মাহফিল ও মরহুমের কবর জিয়ারত করা হয়।